**Το ΜέΡΑ25 για τα έκτροπα του Τραμπιστών στην Ουάσινγκτον**

*«Το DiEM25-ΜέΡΑ25 θα εξακολουθεί να μάχεται εναντίον τόσο του Τραμπισμού όσο των αιτιών του Τραμπισμού…»*

Ο Τραμπισμός βιαιοπράγησε σήμερα στην Ουάσινγκτον. Το ΜέΡΑ25 καταδικάζει αυτό το σόου νεοφασιστικής πυγμής.

Από το 2016 το DiEM25-ΜέΡΑ25 μάχεται τόσο εναντίον του Τραμπισμού και της Εθνικιστικής Διεθνούς με την οποία αυτός συνυφαίνεται σε ολόκληρη την Ευρώπη όσο και εναντίον των αιτιών του Τραμπισμού.

Ποια είναι τα αίτια του Τραμπισμού; Είναι οι υφεσιακές δυνάμεις που γεννά η πολιτική του σοσιαλισμού για την ολιγαρχία και της λιτότητας για τους πολλούς.

Δυστυχώς, η νέο-εκλεγείσα κυβέρνηση Μπάιντεν, όπως και το ολιγαρχικό κατεστημένο της Ευρωπαϊκής Ένωσης, φαίνονται αποφασισμένοι να αποφύγουν το μόνο αντίδοτο στον Τραμπισμό: την υιοθέτηση της αυθεντικής Πράσινης Νέας Συμφωνίας και της διεθνούς πολιτικής αλληλεγγύης που έχει ανάγκη η ανθρωπότητα εν μέσω πανδημίας.

Τα κροκοδείλια δάκρυα της ολιγαρχίας-χωρίς-σύνορα για την κατάντια της Δημοκρατίας μόνο να θρέψουν τον Τραμπισμό στις ΗΠΑ και την Εθνικιστική Διεθνή στην Ευρώπη μπορούν.

Να γιατί το DiEM25-ΜέΡΑ25 θα εξακολουθεί να μάχεται εναντίον τόσο του Τραμπισμού όσο των αιτιών του Τραμπισμού.